CELEX: 32005R0080
Language: sk
Date: 2005-01-19 00:00:00
Title: Nariadenie Komisie (ES) č. 80/2005 z 19. januára 2005, ktorým sa zrušuje nariadenie (EHS) č. 1517/77, ktorým sa stanovuje zoznam rôznych skupín odrôd chmeľu pestovaných v Spoločenstve

20.1.2005   
            
            
               SK
            
            
               Úradný vestník Európskej únie
            
            
               L 16/51
            
         
      NARIADENIE KOMISIE (ES) č. 80/2005
   z 19. januára 2005,
   ktorým sa zrušuje nariadenie (EHS) č. 1517/77, ktorým sa stanovuje zoznam rôznych skupín odrôd chmeľu pestovaných v Spoločenstve
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom (1), najmä na jeho článok 12 ods. 8,
   keďže:
   
               (1)
            
            
               Nariadenie Komisie (EHS) č. 1517/77 (2) stanovuje skupiny odrôd chmeľu. Výška podpory na produkciu chmeľu sa líšila v závislosti od jednotlivých odrôd. Tento režim pomoci bol v súlade s článkom 12 nariadenia (EHS) č. 1696/71 nahradený pomocou na hektár, rovnakou pre všetky odrody.
            
         
               (2)
            
            
               Nariadenie (EHS) č. 1517/77 sa tak stalo bezpredmetné a je potrebné ho zrušiť.
            
         
               (3)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre chmeľ,
            
         PRIJALA TOTO NARIADENIE:
   Článok 1
   Týmto sa zrušuje nariadenie (EHS) č. 1517/77.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 2320/2003 (Ú. v. EÚ L 345, 31.12.2003, s. 18).
   
      (2)  Ú. v. ES L 169, 7.7.1977, s. 13. Nariadenie naposledy zmenené a doplnené nariadením (ES) č. 1159/98 (Ú. v. ES L 160, 4.6.1998, s. 18).